Petrus, comes Nivernensis, omnibus qui praesentes litteras viderint salutem. Noverit vestra universitas quod nos concessimus dilecto nostro Villelmo, priori de Diaco, quod infra duos annos nullam procurationem capiemus in prioratu suo, neque nos neque successores nostri similiter; volumus enim ut prioratus qui multum gravatur possit alleviari a debitis. Ad haec volumus vos scire quod in villa vel prioratu de Diaco nullam habemus gistam de consuetudine. Actum anno incarnationis Domini M°CL°XXXX°IX°, mense octobri.